**Prvi B2B događaj u organizaciji NTP Čačak**

Pozivamo mala i srednja preduzeća na prvi B2B događaj na temu: **DIGITALNA TRANSFORMACIJA POSLOVANJA** koji će se održati u **NTP Čačak, na lokaciji nekadašnjeg CERa**, **tri dana zaredom, 7-9.10. 2020 u periodu 12:00-15:00.**

**Cilj B2B događaja** je upoznavanje poslovanja i potreba malih i srednjih preduzeća sa

IT firmama, njihovim uslugama i gotovim rešenjima.

Učešće na događaju su potvrdile renomirane IT kompanije u svom segmentu poslovanja: Uspon, Quantox, Comtrade, Croonus, Web developer, Biz partner, Data link, Okta solution, CSI, Ortel, Bobino.

**Zašto učestvovati?**

        Prvi B2B događaj ovog tipa u našem kraju.

        Saznajte sve o oblasti koja vas interеsuje.

        Jedinstvena prilika za nove kontakte.

        Mogućnost da upoznate nove profesionalne partnere.

        Sagovornici su iskusni profesionalci sa velikim brojem referenci u svojoj oblasti.

        Razmenite iskustva i kontakt podatke za kasnije konsultacije.

        Ovaj događaj je otvoren za sve.

Sastanci će se održavati kroz paralelne sesije sa svakim od učesnika, po principu 1 na 1.

Vreme trajanja sesije je do 30 minuta.

**Zbog ograničenog broja učesnika, molimo Vas da do 6. oktobra u 12h potvrdite svoje učešće i teme za koje ste zainteresovani**, kako bismo na vreme obezbedili tačnu satnicu za vaše sastanke.

Prijavu za učešće možete popuniti[**OVDE**](https://ntpcacak.rs/b2b-dogadjaj/)

Sve dodatne informacije možete dobiti i putem mejla: smedigital@ntpcacak.rs

*B2B događaj organizuje Naučno tehnološki park Čačak u saradnji sa Fakultetom tehničkih nauka u Čačku i kompanijom Docus.*

*B2B sastanci su deo projekta „SMEs Digital“, koji finansira EU u saradnji sa Vladom RS preko programa EU PRO.*

